**Az előterjesztést véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021.03…. | ……………………………..Bácsné Kóger Ágnes |
| ***gazdasági-pénzügyi*** | 2021.03…… | ……………………………...Zámodics Péter |
| ***jogi*** | 2021.03…….. | ……………………………...dr. Oross József |

**Az előterjesztés az alábbi döntési javaslatot tartalmazza:**

|  |
| --- |
| **határozat-tervezet száma: 1 DB** |
| Határozat-tervezet tárgya:a civil és sport szervezetek, történelmi egyházak 2020. évi önkormányzati támogatásának elszámolásáról | Határozatot kapja: * Önkormányzati Iroda 2 pld.
* Pénzügyi Iroda 1 pld.
* Humánügyi Iroda 1 pld.
* Belső ellenőr 1 pld.
 |

**A Polgármester elé terjeszthető:**

 jegyző

**A döntés indokolása:**

A./ A civil és sport szervezetek, történelmi egyházak 2020. évi önkormányzati támogatási rendszere, feltételei

A non-profit szervezetek támogatása pályázati úton és eseti kérelem alapján történhet. A támogatásokra felhasználható előirányzatot a mindenkori tárgyévi költségvetési rendelet tartalmazza.

1./

Mór Városi Önkormányzat Képviselő-testületének a Mór Városi Önkormányzat 2020. évi költségvetéséről szóló 2/2020. (II.20.) önkormányzati rendelet és Mór Városi Önkormányzat Polgármestere 82/2020. (VI.9.) határozata alapján:

• Egyházak közösségi és hitéleti tevékenységének támogatása előirányzaton belül a helyi történelmi egyházak részére 1.000 e Ft összeg -

Mór Római Katolikus Plébánia 600 e Ft-ot

Móri Református Egyház 250 e Ft-ot

Pusztavámi Evangélikus Egyházközség Móri Leánygyülekezete 150 e Ft-ot

- volt biztosított.

Mór Városi Önkormányzat Képviselő-testületének a Mór Városi Önkormányzat 2020. évi költségvetéséről szóló 2/2020. (II.20.) önkormányzati rendelet és Mór Városi Önkormányzat Polgármestere 41/2020. (V.12.) és a 91/2020. (XI.5.) határozata alapján:

• Versenysport- és utánpótlás- nevelési tevékenység és támogatás előirányzaton belül a helyi sportszervezetek részére 21000 e Ft-ot

- volt biztosított.

a megjelölt felhasználási célt az előterjesztés 1. és 2. melléklete tartalmazza.

Mór Város Önkormányzat 2020. évi költségvetéséről szóló 2/2020. (II.20.) önkormányzati rendeletének 10.§ (1) és 11.§ (1) bekezdésében foglalt átruházott hatáskörében eljárva, Mór Városi Önkormányzat Polgármesterének és Aljegyzőjének alábbiakban felsorolt költségvetési határozataiban döntött egyéb államháztartáson kívülre adott működési támogatásokról, a Móri Polgárőr Egyesület részére:

* 2/2020 (V.27.) 100 eFt-ot
* 4/2020 (VIII.3.) 298 eFt-ot
* 5/2020 (IX.4.) 145 eFt-ot
* 2/2020. (XI.3.) aljegyzői 130 eFt-ot

Mór Városi Önkormányzat Képviselő-testületének a Mór Városi Önkormányzat 2020. évi költségvetéséről szóló 2/2020. (II.20.) önkormányzati rendeletében

* eszközbeszerzésre 1600 eFt-ot

 azaz, összesen a Móri Polgárőr Egyesület részére 2 273 e Ft volt biztosított.

A megjelölt felhasználási célt az előterjesztés 3. melléklete tartalmazza.

2./ Mór város honlapján www.mor.hu/tamogatasok-onkormanyzat honlapon a támogatások közzétételre kerültek.

3./ Az elbírált pályázatok alapján meghatározott támogatási összegekről, illetve az eseti kérelmekkel kapcsolatos döntést követően a póttámogatásról azok kiutalását, kifizetését megelőzően a feleknek „Megállapodást” (Támogatási szerződés) kell kötniük. A jóváhagyott támogatások a szerződésben rögzített ütemezés szerint kerülhetnek kiutalásra, kifizetésre.

B./ A támogatások megállapítását, elszámolását meghatározó jogszabály, önkormányzati rendelet, határozat.

Mór Városi Önkormányzat Képviselő-testületének a sporttal kapcsolatos önkormányzati feladatokról és a sporttámogatásokról szóló 27/2015. (VI.30.) önkormányzati rendelete meghatározta a sporttámogatások céljára rendelt önkormányzati pénzeszközök felhasználásának feltételrendszerét. A sporttal foglalkozó helyi szervezetek tevékenységét az önkormányzat sportcélra elkülönített pénzeszközeiből támogatási szerződés alapján támogathatja, a felhasználásról a támogatási szerződésben foglaltak szerint kötelesek az önkormányzat felé elszámolni.

Mór Városi Önkormányzat Képviselő-testületének a civil szervezetek pályázati és eseti önkormányzati támogatásáról szóló 21/2015. (VI.3.) és az államháztartáson kívüli forrásátadás szabályairól szóló 58/2015. (XI.30.) önkormányzati rendelete meghatározta a civil szervezetek részére nyújtható támogatás eljárásrendjét.

A civil és sport szervezetek, a történelmi egyházak támogatása pályázati úton és eseti kérelem alapján történhet.

Az elbírált pályázatok és kérelmek alapján biztosított támogatási összegekről, illetve az eseti kérelmekkel kapcsolatos döntést követően a felek között „Támogatási szerződés” kerül aláírásra.

C./ A támogatások megállapítása, folyósítása, elszámolása.

A történelmi egyházak 2020. évi támogatásának szervezetenkénti, céljelleggel juttatott összegét (összegszerűen és a támogatás célját meghatározva) a 2/2020. (II.20.) önkormányzati rendelet, továbbá Mór Városi Önkormányzat Polgármestere 82/2020. (VI.9.) határozata tételesen tartalmazta

A sport szervezetek 2020. évi támogatásának szervezetenkénti, céljelleggel nyújtott támogatás összegét, támogatás célját Mór Városi Önkormányzat Polgármesterének 41/2020. (V.12.) és a 91/2020. (XI.5.) határozata tételesen tartalmazta.

A civil szervezetek támogatása során a Móri Polgárőr Egyesület kapott támogatást eszközbeszerzésre a 2020. évi költségvetéséről szóló 2/2020. (II.20.) önkormányzati rendelet alapján, továbbá egyéb támogatási összeget Mór Város Polgármesterének 2/2020. (V.27.), 4/2020. (VIII.3), 5/2020. (IX.4.) számú költségvetési határozataiban, valamint Mór Város Aljegyzőjének 2/2020. (XI.3.) sz. költségvetési határozatban hozott döntések alapján.

A 21/2015. (VI.3.) önkormányzati rendelet, illetve a 58/2015. (XI.30.) önkormányzati rendeletben meghatározottak alapján „Támogatási szerződés” került aláírásra.

A támogatott szervezetek - hitelesített számlamásolatokkal - a szerződésben előírt határidőig, illetve az erre történt figyelem felhívást követően az elszámolást benyújtották, a benyújtott dokumentáció az iktatást követően a belső ellenőr részére átadásra került. Az elszámolás benyújtásánál hiánypótlásra lehetőséget biztosítottunk.

A civil és sport szervezetek a kapott támogatás összegéről a támogatási szerződésben meghatározottaknak, illetve a 21/2015. (VI.3.) önkormányzati rendeletben foglaltaknak megfelelően elszámoltak.

Az elszámolások ellenőrzése a „Civil” (egyéb és sport) szervezetek esetében az éves ellenőrzési tervnek megfelelően az ellenőrzési program alapján, annak részeként történt. Az ellenőrzés feladata volt megállapításokat tenni az elszámolási kötelezettség teljesítése és a rendeltetésszerű felhasználás tekintetében is.

D./ A történelmi egyházak támogatása elszámolásának ellenőrzése.

A helyi történelmi egyházak támogatása

a Mór Római Katolikus Plébánia 600 eFt-ot

a Móri Református Egyháznak 250 eFt-ot

az Evangélikus Egyháznak 150 eFt-ot volt biztosított.

A helyi történelmi egyházakkal kötött megállapodások a nyújtott támogatás célját tartalmazzák.

A történelmi egyházak a támogatás összegéről a támogatási szerződésben meghatározottaknak, illetve az államháztartáson kívüli forrásátadás szabályairól szóló 58/2015. (XI.3.) önkormányzati rendeletben foglaltaknak megfelelően elszámoltak.

**Mór Városi Önkormányzat Képviselő-testületének**

**…/2021. (III.26.) határozata**

**a civil és sport szervezetek, történelmi egyházak 2020. évi önkormányzati támogatásának elszámolásáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

1./ A történelmi egyházak 2020. évi önkormányzati támogatásának felhasználásáról szóló beszámolót elfogadom.

2./ A sport szervezetek 2020. évi önkormányzati támogatásának felhasználásáról szóló beszámolót elfogadom.

3./ A Móri Polgárőr Egyesület 2020. évi önkormányzati támogatásának felhasználásáról szóló beszámolót elfogadom.

 Fenyves Péter Dr. Taba Nikoletta

 polgármester jegyző